ഓപ്പറേഷന് പി ഹണ്ട്: ആലുവയില് രണ്ടു പേര് അറസ്റ്റില് കൊച്ചി: ഓപ്പറേഷന് പി ഹണ്ടിന്റെ ഭാഗമായി നടന്ന പരിശോധനയില് എറണാകുളം റൂറല് ജില്ലയില് രണ്ടു പേര് അറസ്റ്റിലായി . കൂടാതെ ഇരുപത്തിയാറു പേര്ക്കെതിരെ കോടതിയില് റിപ്പോര്ട്ട് നല്കി. ആലുവ പട്ടേരിപുറം നഗൂര് വീട്ടില് ബിജു48, പാനയിക്കുളം ചിറയം വാഴക്കൂട്ടത്തില് ജിബിന് 31 എന്നിവരെയാണ് പോലീസ് അറസ്റ്റ് ചെയ്തു . റൂറല് ജില്ലയില് 79 വീടുകളിലും സ്ഥാപനങ്ങളിലുമായാണ് റെയ്ഡ് നടന്നത്. ഇവരില് നിന്ന് 31 മൊബൈല് ഫോണുകളും അനുബന്ധ ഉപകരണങ്ങളും പിടിച്ചെടുത്തതായി പോലിസ് പറഞ്ഞു.കുട്ടികള് ഉള്പ്പെട്ട നഗ്ന വീഡിയോകളും, ചിത്രങ്ങളും കാണുക, പ്രചരിപ്പിക്കുക, സൂക്ഷിച്ചുവയ്ക്കുക, ഡൗണ്ലോഡ് ചെയ്യുക എന്നിവരെ പിടികൂടി നിയമ നടപടിക്ക് വിധേയമാക്കുന്നതാണ് ഓപ്പറേഷന് പി ഹണ്ട്.